text:
Vit gleða okkum til eitt sera spennandi vikuskifti í Páls Høll, nú Norðurlendska Meistarastevnan fyri Ung verður á fyrsta sinni í Føroyum, í Páls Høll í Vági.
Við Páls Høll hava vit í Vági fingið framúr góðar umstøður – og ein partur av ætlanini við Páls Høll var nettup at kunna taka ímóti slíkum altjóða kappingum, sum Norðurlendsku Meistarastevnuni fyri Ung, sigur Dennis Holm, borgarstjóri.
Ítróttur sum heild – og ikki minst svimjing, hevur stóran týdning fyri okkum í Suðuroynni, og tí eru vit eisini fegin um, at vit hava fingið møguleikan at hýsa einari stórari norðurlendskari svimjistevnu, har okkara ungu svimjarar kunnu royna seg í kapping við svimjarar úr grannalondunum, og tey, sum ikki kappast, kunnu leita sær inspiratión og seta sær nýggj mál, sigur Dennis Holm.
Fyri Vág hevur tað eisini stóran týdning, at vit ár um ár taka ímóti stórum tiltøkum. Í fjør var norðurlendska strandamentanarstevnan, Nordisk Kystkultur, í Vági, í ár Norðurlendska Meistarastevnan fyri Ung í svimjing, og hvør veit, kanska vit eisini hava eitt norðurlendskt tiltak á skrá komandi summar, sigur borgarstjórin.
Tiltøk, sum hesi, eru við til at seta Vág og Vágs kommunu á norðurlendska kortið, og øll søgan kring Páls Høll, er jú ein framúr spennandi søga, um eitt lítið lokalsamfelag, sum hevur megnað at bygt ein 50 m. svimjihyl – og helst er hetta minsta stað í heiminum við einum 50 m. svimjihyli, og tað eru vit sjálvsagt stólt av, sigur Dennis Holm.
Komandi dagarnir fara nógv fremmanda fólk at vitja í Vági, og eg ivist ikki í, at fólk her á leiðini – eins og vit eru von við – fara at taka væl ímóti teimum; tey vitjandi eru jú eisini eitt slag av ambassadørum, sum uttan fyri landoddarnar, fortelja sína søgu um Norðurlendsku Meistarastevnuna fyri Ung í Vági í 2017, sigur Dennis Holm, borgarstjóri.
Eg gleði meg til eitt spennandi vikuskifti við spennandi svimjikappingum, og vóni eisini at nógv fólk fara at heppa á okkara framúr góðu svimjarar, sigur borgarstjórin at enda.


c: text/html

text:
Løgtingslóg um trygd á sjónum kom í gildi 1. januar 2002. Við hesum varð økið teknisk lóggáva og eftirlit við føroyskum skipum yvirtikið frá donskum myndugleikum.
Uppgávurnar vórðu lagdar undir tá nýstovnaða Skipaeftirlitið, sum í dag er partur av Sjóvinnustýrinum.
Sambært lógini er landsstýrismaðurin hægsti fyrisitingarligi myndugleiki. Tó so, at tær fyrisitingarligu uppgávurnar, sum eisini fevna um tekniskt lógarsmíð, eru latnar Sjóvinnustýrinum at umsita. Reglur, sum Sjóvinnustýrið ásetir, verða kunngjørdar í "Fráboðan frá Sjóvinnustýrinum" á regluportalinum hjá Sjóvinnustýrinum.
Sjóvinnustýrið er vitanartungur stovnur, hvørs uppgáva m.a. er at veita kunning til stovnar og viðskiftafólk. Av tí at starvsfólkini eru fá í tali, er ikki gjørligt at hava servitan innan øll øki og má stovnurin tí ogna sær hana uttanifrá.
Høvuðsuppgávurnar hjá skipaeftirlitinum eru hesar:
- Umsita og útinna lóggávuna, sum nevnd er omanfyri, so sum at skriva út loyvisskjøl og samstarva við vinnuna í hesum sambandi.
- Eftirlit við at lata byggja og umbyggja skip.
- Sýna skip, kanna vanlukkur á sjónum o.a.
- Hava eftirlit við klassafeløgum, sum hava myndugleikagóðkenning at sýna og útgeva loyvisskjøl vegna føroysku myndugleikarnar.
- Umsita samskiftið við IMO og aðrar avvarðandi altjóða felagsskapir og stovnar.
- At samstarva um tvørgangandi uppgávur í Umhvørvis- og Vinnumálaráðnum.

robotstxt: allowed

filter: keep


text:
Kjakansarar: FlóvinE, Dionysus
Erik Oluf Andersen segði :Áhugavert
Blind Angle segði :Hugsaði meira um, hvør hjálpir einum anstøðupolitikara at evna eitt lógaruppskot til - viðkomandi hevur jú ikki ráðini til taks ella hevur hann tað?
Og hvussu tryggjar ein anstøðupolitikkari at lógaruppskotið er í ordan innihaldssliga og tøkniliga?
Vil tað siga at ein sum borgari ikki kann seta seg beinleiðis í samband við nevndirnar hjá Løgtinginum?
1) Hvør flokkur fær 65.000 kr/ári - pluss 35.000 kr/ári fyri hvønn tingmann - í stuðli til floksskrivara og skrivstovu.
2) Skrivstovustjóri løgtingsins eru løgfrøðiligur ráðgevi hjá tingnevdunum, flokkunum og løgtingsmonnunum.
3) Løgtingsmenn, ella nevndir, hava ikki skyldu til at svara spurningum frá borgaranum.
Blind Angle segði :Hugsaði meira um nevndirnar høvdu skyldu at lesa/móttaka viðmerkingar frá vanligum fólki og at kunngera hesar viðmerkingarnar onkursvegnað.
Haldi annars, at tað er nokso løgið at Landsstýrisfólk skulu hava so nógv betri møgleikar til at fremja lógararbeiði og hava atgeingi til løgfrøðisliga ráðgeving og framleiðslu enn Løgtingsfólk, ikki minst andstøðufólk.
jon segði :Tú hevur altíð rætt at verða hoyrd/ur í nevndarviðgerðini og alt skrivligt tilfar kemur við í málið og í viðgerðina. Tað er bara at taka fatt.
Dionysus segði :jon segði :Tú hevur altíð rætt at verða hoyrd/ur í nevndarviðgerðini og alt skrivligt tilfar kemur við í málið og í viðgerðina. Tað er bara at taka fatt.
Blandar tú ikki Løgtingið við Fyrisitingina?
Aftur til Politikkur og samfelag
Kjakarar til staðar her: No registered users


text:
Farrelly brøðurnir byrjaðu eina góða karrieru í filmi við Dumb & Dumber. Filmurin um tveir menn, ið eru mest sum óvitar. Við Jim Carrey og Jeff Daniels í høvuðsleiklutunum, var Dumb & Dumber umgangandi ein klassikari. Hann er líka stuttligur í dag, sum tá eg sá hann sum barn.
Tey næstu 7 árini, frá 1994 til umleið 2001, góvu Farrelly brøurnir fleiri hitt út. Millum hesi kunnu nevnast Kingpin, Shallow Hal, There’s Something About Mary og Me, Myself & Irene. Tíverri byrjaði tað at ganga niður av bakka haðani. Stuck on You, ein roynd uppá endurinnspælingina av the Three Stooges, Hall Pass og the Hearbreak Kid. Hesir fara frá at vera miðalstuttligir til heilt vánaligir.
Sjálvt um eg visti at góðskan á teirra filmum ikki var tann sama, sum hon hevði verið, var eg spentur at síggja Dumb and Dumber To. Bara tankin um, at Jeff Daniels og Jim Carrey vildu taka leiklutin upp aftur, sum Harry og Lloyd, var ivaleyst at fáa meg við uppá tað.
Tíverri má eg ásanna, at eg fór heilt skeivur. Dumb and Dumber To klárar ikki at fortelja somu stuttligu søguna um Harry og Lloyd aftur. Tað letur til at Farrelly brøðurnir ikki hava fleiri vittigheitir at fortelja. Royndin at líkjast fyrsta Dumb & Dumber riggar ikki og ger filmin óinteresantan.
Eg gevi filminum 1/6 sofum:
Um tú umhugsar at hyggja eftir Dumb and Dumber To, fari eg at viðmæla tær at heldur hyggja eftir upprunaliga filminum ella onkrum øðrum av teirra filmum.


text:
(Mynd: Jens Kr. Vang/Portal.fo)
So er at vísa tað í verki
Dag og dagliga hoyra vit politikkarar bæði úr samgongu og úr andstøðu siga, at sjálvandi skulu námsfrøðingarnir fáa ta løn, ið hesi hava uppiborið. Námsfrøðingarnir, sum taka sær av okkara børnum, og sum lyfta uppgávuna at hava umsorgan fyri teimum mongu í okkara samfelag, sum ikki megna tað sjálvi, mugu nú fáa tað viðurkenning, sum tey hava uppiborið, verður sagt. Eisini verður sagt, at tað er ikki annað enn rímiligt, at hesin afturúrsigldi starvsfólkabólkur fær sín part av stóra vøkstrinum, sum okkara búskapur hevur havt seinnu árini. Men so hendir ikki meira. Vøkur orð, men tey muna ikki, fyrr enn tey verða víst í verki.
Pedagogfelagið er eitt av okkara yngstu fakfeløgum. Felagið varð stovnað í 1982 í kjalarvørrinum av stóru samfelagsligu broytingunum, sum vóru farnar fram árini frammanundan. Gongdin hevði eina tíð verið, at føroyski arbeiðsmarknaðurin hevði boð eftir øllum góðum kreftum, og kvinnur í hópatali gjørdust virkin partur av arbeiðsmarknaðinum. Hetta var neyðugt, skuldu vit halda fast um vøkstur í búskapinum, og skuldu vit vera kappingarfør við okkara grannalond. Í dag hava vit, hóast nógv fleiri fólk á arbeiðsmarknaðinum, eitt arbeiðsloysi upp á 2%, og búskapurin er fleirfaldaður, síðani bygnaðarligu broytingarnar fyri hálvari øld síðani. Og ongantíð meira enn nú, hevur samfelagið brúk fyri øllum, sum kunnu taka eina hond í. Hetta ger seg galdandi innan øll størv í samfelagnum heilt frá ófaklærdum til størv, ið krevja drúgva útbúgving.
Men skulu vit halda fast um hesa góðu gongd, og tað ynskja vit øll, so mugu vit geva fólki møguleikan at vera virkin á arbeiðsmarknaðinum. Hetta setur samfelagnum serligt krav um, at børnini fáa tilboð um pláss á vøggustovum, barnagørðum, frítíðarskúlum og ungdómsklubbum, har børnini umframt at verða ansaði eisini fáa tað neyðugu stimbranina til eina góða og positiva menning. Hesa nýggju uppgávuna í samfelagnum, hava námsfrøðingarnir tikið sær av. Umframt at námsfrøðingarnir ansa børnunum, so hava hesi uppgávuna at menna og menta børnini, fylgja við teimum og seta neyðug tiltøk í verk, tá tað gerst neyðugt. Her er ikki talan um parkering av børnum í arbeiðstímunum, men her er talan um eygleiðing og menning av besta tilfeingi, okkara land eigur, nevniliga komandi ættarliði. Hetta krevur veruligt námsfrøðiligt medvit.
Umsorganarmedvitið hjá námsfrøðingum hevur síðan ført við sær, at hesin starvsbólkur er vorðin ein krummtappur í okkara almannaverki. Boð varð eftir námsfrøðingum til at hava umsorgan við teimum av okkara medborgarum, sum hava tørv á umsorgan. Tískil eru rættiliga nógvir limir í Pedagogfelagnum vorðnir álitið, tá tað kemur til at reka mongu stovnarnar og búfelagsskapirnar, har fólk við serligum avbjóðingum eru og búgva. Umframt holla útbúgving, so setur hetta eisini krøv til serlig evni og áhuga, har tann góði námsfrøðingurin má geva nakað frá sær, um arbeiðið skal eydnast.
Tað finnast ivaleyst nógvir hættir til tess at máta, hvussu gott eitt samfelag er. Men givið er, at eitt samfelag, sum tekur sær væl av sínum børnum og teimum borgarum, sum hava dagliga umsorgan fyri neyðuni, tað er eitt gott samfelag. Eitt slíkt samfelag hava vit, men enn liggur á láni, at myndugleikarnir, sum varða av øllum hesum, seta veruligan prís á hetta.
Eitt annað, sum fellur í eyguni á mongum, er, at fakfeløg, har stóri meirilutin er kvinnur, eru afturúrsigld, tá tað kemur til løn. Hetta kom týðiliga fram og varð mangan havt á orðið, nú sjúkrarøktararnir vóru í samráðingum, og vit síggja tað eins týðiligt í dag, nú námsfrøðingar eru í sokallaðum samráðingum. Men hvussu kann eitt framkomið land loyva sær at vera meira pírið við at geva fakfeløgum við nógvum kvinnum rímiliga løn enn feløgum, har hitt kynið hevur stóran meiriluta. Og hetta hendir her hjá okkum, samstundis sum grannar okkara vestan hav, hava samtykt lóg, sum sigur, at eingin lønarmunur skal gerast á kvinnum og monnum.
Lønarkravið, sum Pedagogfelagið hevur sett fram mótvegis mótpartinum, sigst vera smáar 8 mió. kr. Tá hugsað verður um, hvussu skjótt og snikkaleyst slíkar upphæddir, mangan verða avgreiddar í løgtinginum og stóru kommununum, so kann tað ikki annað enn tykjast heilt óskiljandi, at hetta ikki skal bera til, tá talan er um starvfólk, sum hava ein so týðandi leiklut í nútíðar samfelagnum.
Felagið vísti annars stóra samfelagsábyrgd aftur í 1992, tá limir felagsins fóru á leið 8,5% niður í løn, tá stóra búskaparkreppan rakti okkum. Hetta varð gjørt, tí felagið kendi sína ábyrgd í samfelagnum, men eisini tí, at myndugleikarnir søgdu, at hetta skuldi koma uppáftur lønina, tá búskapurin aftur vendi. Men nú góða fjórðingsøld seinni liggur hetta enn á láni, og vit hava søguligan stóran búskaparvøkstur. Hendir tað ikki nú, so er torført at ímynda sær, nær tað so skal henda.
Skulu vit hava dygd og góðsku í samfelagnum, so fáa vit hana ikki ókeypis. Tíðin er komin, har landsins myndugleikar veruliga seta prís á góða námsfrøðiliga góðsku. Men hesin boðskapur hevur eftir øllum at døma ikki enn funnið vegin inn til Lønardeildina í Fíggjarmálaráðnum ella inn til Kommunala Arbeiðsgevarafelagið. Tað er ikki longur nóg mikið, at leiðandi fólk innan hesar stovnar siga seg skilja støðuna og vilja tað besta. Nú er at vísa tað í verki.
Djóni Nolsøe Joensen
Løgtingsmaður


text:
- Tíðindi, mentan og ítróttur
Teir bjargaðu 10 monnum frá brennandi skipi
Tak niður
Hvønn dag seta teir sítt egna lív í váða fyri at bjarga øðrum.
"Tað er ikki nakað, vit hugsa stórvegis um", eru tyrluskiparin og tyrlubjargin samdir um.
Góðan Morgun Føroyar tosaði í morgun við Hans Erik Jacobsen og Einar Vesturklett, sum vóru við tyrluni, tá manningin umborð á tí brennandi Vesturland skuldi bjargast frá eldinum.
VIDEO: Soleiðis sá tað út, tá tyrlan bjargaði 10 monnum av Vesturlandi
Vilja gera ein mun
Tá teir verða spurdir, hví teir hava valt eitt starv, har teir seta sítt egna lív í vanda fyri at bjarga øðrum er svarið, at teir vilja gera ein mun.
"Eg havi eisini arbeitt 15 ár sum sløkkiliðsmaður, og mær dámar væl tankan um, at onkur er har, tá tú hevur tørv á tí", sigue Einar Vesturklett, bjargari.
Hans Erik Jacobsen, tyrluskipari, hevur verið við til at ment tyrlutænastuna seinastu 22 árini til tað, hon er í dag.
"Eg geri tað útilokandi av tjóðskaparligum áðum. Vit kunnu ikki rópa okkum tjóð, um vit ikki eru før fyri at bjarga okkara fólkum", sigur hann.
Hans Erik Jacobsen er ikki í iva um, at føroyingar høvdu verið munandi færri í tali, um tyrlutænastan ikki var so vælvirkandi, sum hon er.
Hoyr samrøðuna omanfyri.


text:
Jesus tosar um helviti heilar 28 ferðir í Matthæusar evangeliinum aleina!!
Íðan, hevur ikki Jesus Christus ávarað syndaran í orði sínum um at hann fer í helviti um hann ikki vendir um?
Jú víst. Tað hevur hann. Jesus tosaði nógv um helviti og glatan, og tað gjørdi hann ikki teskandi ímillum fingranna aftaná møtið, altso loyniliga yvirfyri lærusveinum sínum, men so sanniliga eisini opinlýsliga tá ið hann talaði fyri mannamúgvum! Hann var nevniliga ikki áhugaður í at vera væl dámdur; ólíkt manntoknandi mannsleikjarum hesarar endatíðar núverandi. Men í dag royna allir hesir sukurmunnar Satans at venda øllum slíkum beinhørðum skriftstøðum á høvdið. Teir arbeiða undir høgum trykki at geva út “bíbliur”, sum fyri einhvønn prís mugu fáa orðið “helviti” burtur. Tað koma teir at angra so bitturliga, tá ið teir koma at brenna har í allar ævir. Slíkir hava so ONGAN lut í himni. Í dag finnast hesir bjølgar ikki bert innan fólkakirkjugátt, men so sanniliga eisini í frí”kirkjunum” við. Fráfallið má sigast vera komið ógvuliga langt, tá ið soleiðis er vorðið!.
Opinberingin 22:18-19 sigur:
18 Tí eg vitni fyri hvørjum manni sum hoyrir orðini av prophetïinum av hesi bók, Um nakar maður skal leggja afturat hesum lutum, Guð skal leggja afturat honum tær plágur sum eru skrivaðar í hesi bók:
19 Og um nakar maður skal taka burtur frá orðunum av bókini av hesum prophetïi, Guð skal taka burtur lut hansara út úr lívsins bók, og út úr hinum heilaga staði, og frá lutunum sum eru skrivaðir í hesi bók.
At geva seg til at útgeva Guðs orð er ikki smávegis álvarsamt. Tín egna sál kann skjótt hanga í tunnum tráð´.
Jesus segði við hørðu, óumvendiligu, vantrúgvandi hjørtu sínar samtíðar í Lukas 13:3,5:
5 Eg sigi tykkum, Nei: men uttan tit vendi um, skulu tit allir líkaleiðis glatast.
Altso í stuttum: Vendið um ella glatist. Ella sum tað verður sagt so hittinorðað á enskum: TURN OR BURN !
Spottarin vil ALTÍÐ muta ímóti, tí hann HATAR Guðs orð, stendur ikki í tí, tí hann varð aldri gitin av tí. Spottarin kann eisini væl kalla seg “trúgvandi”, og hann kann eisini væl vera pinsapastorur ella fólkakirkjuprestur fyri tans skuld. Spottarin vil siga, at í hasum førinum var tað talan um at fólk umkomust við vanlukku. Tað er tann náttúrliga síðan, men tann andaliga síðan og tað andaliga ennveruligara paralellið er, AT UM FÓLK IKKI VENDA UM TIL JESUS CHRIST ÁÐRENN TEY DOYGGJA, SO FARA TEY ALTSO LÚKST Í HELVITI!!! Tað sigur søgan (ikki dømisøgan) um ríka mann og Lazarus okkum HEILT KLÁRT (Sí Luk. 16:19-31) Tey, sum enn ikki hava hoyrt evangeliið eru ikki automatiskt frelst, tí at Jesus doyði á krossinum fyri tey; nei, tey mugu fáa evangeliið prædikað fyri sær, trúgva tí og taka ímóti Jesusi Christi sum sínum Frelsara. Tað er gleðiboðskapur Christs sum er kraft Guðs til frelsu fyri hvønn tann, ið trýr (Rom. 1:16). Um alt var automatiskt, so hevði Jesus ikki sent sínar lærusveinar út við evangeliinum og sagt á olivinfjallinum áðrenn móttøku sína upp inn í himin soleiðis, – í Markus 16:15-16:
15 Og hann segði við teir, Farið tit inn í allan heimin, og prædikið gleðiboðskapin fyri hvørjum skapningi.
16 Hann sum trýr og verður doyptur, skal vera frelstur; men hann sum trýr ikki skal vera heldømdur.
Í Hebr. 10:28-31 stendur skrivað:
28 Hann sum vanvirdi lóg Mósesar doyði uttan miskunn undir tveim ella trimum vitnum:
29 Til hvussu mikið svárari revsing, halda tit, skal hann verða hildin verdugur, hvør traðkað hevur undir fót Son Guðs, og hevur roknað blóð sáttmálans, við hvørjum hann varð halgaður, ein vanheilagan lut, og hevur gjørt háðan innat náðar-Andanum?
30 Tí vit kenna hann sum hevur sagt, Hevnd hoyrir mær til, eg skal endurgjalda, sigur Harrin. Og aftur, Harrin skal døma fólk sítt.
31 Tað er ein ræðuligur lutur at falla inn í hendur hins livandi Guðs.
Og hetta er enntá talað til ein, sum einaferð var halgaður í Jesu blóði, men sum hevur vent honum bakið og roknar nú Jesu blóð fyri ein vanheilagan lut.
Jesus ávaraði menniskju ofta og títt um helviti. Sjálvandi gjørdi hann tað fyri at bjarga teimum undan at fara hagar. Men hansara kærleiki dreiv hann til at SIGA TEIMUM SUM ER; og ikki siga, at tað man nú ikki fara at vera so ringt allíkavæl, sum hesir sleisku svikaprophetarnir gera í dag.
Í Jóhannes kapitul 3 samtalar Jesus við Nicodemus, og har opinberar hann frelsu Guðs til hvørs og eins sum trýr á eingitna Son Guðs. Jesus endar hesa samtalu við at nevna støðu teirra, sum IKKI trúgva á Son Guðs, og hann sigur:
36 Hann ið trýr á Sonin hevur ævigtvarandi lív: og hann ið trýr ikki Syninum skal ei sjá lív; men vreiði Guðs verður verandi á honum.
So har hava tit tað svart uppá hvítt. Tann ið trýr IKKI SYNINUM skal :
1.) IKKI síggja lív
2.) Vreiði Guðs verður VERANDI á honum.
Altso hevur hann verið undir vreiði Guðs, og verður framvegis verandi undir vreiði Guðs. SJÁLVT UM JESUS HEVUR TØMT GUÐS VREIÐISKÁL Í BOTN, SO GAGNAR TAÐ HONUM PÚRT OG ALDEILIS EINKIÐ, HANN SKOYTIR JÚ IKKI UM TAÐ!! TAÐ FER TÍ HONUM FRAMVIÐ.
So hvat siga tit? Eru vit ØLL undir Guðs náði? Eru vit ØLL frelst? Munnu vit ØLL fara at vera í himlinum ein dag? NEI og aftur NEI! Jesus sigur HEILT GREITT, at tað finnast bert TVEIR VEGIR, og eftir tí breiða ganga MONG, og eftir tí smáa ganga FÁ, og tann breiði endar í glatan, meðan tann smali endar í lívi. Altso fara TEY FLESTU í helviti!! Hví? Tí at tað eru tíverri rættiliga laaangt frá øll, sum trúgva Syninum. Tey ERUENN undir vreiði Guðs, og verða TÝND Í ÆVIGARI GLATAN av vreiði Guðs á dómadegi, um tey ikki vilja venda um til trúnna á Guðs Son áðrenn tað verður ov seint.
TÍ ER TAÐ ØLL GRUND TIL AT ÁVARA SYNDARAN! Tað hjálpir so EINKIÐ at billa syndaranum inn, at hann man nú fara at fara til himmals kortini. Slíkt humanistiskt, sataniskt mannsleikjandi pjattsvass. Tann sum VERULIGA elskar syndaran vil siga honum sannleikan akkurát sum hann er, og ikki balla tað heila inn í 732 sleisk sukursøt “positiv” stemnings-pumpandi humanistisk sleisk lygnarorð. Nei, sig SANNLEIKAN við syndaran, at um hann ikki vendir um áðrenn tað verður ov seint, so fer hann altso í helviti í allar ævir. Tað er SANNLEIKIN, hvørki meira ella minni; og lat hann so sláa teg niður, ella kjoppa kollin av tær, ella brenna teg á báli; tað verður hansara problem, tú hevur so gjørt tína skyldu. Eg hevði so viljað vitað sannleikan, tá ið hetta nú er hann, um eg var ein óumvendur syndari. Eg hevði kanska hatað persónin, sum segði mær tað; men eg hevði so sanniliga havt virðing fyri honum, og eg hevði ELSKAÐ hann seinni, um eg kom til umvendingar.
Í Matthæusar evangeliinum aleina nevnir Jesus beinleiðis helviti og vísir til helviti heilar 28 ferðir! (28 kann býtast við 7, og tí hevur KJB rætt!. Neyvan so við perVersjónunum). Sannhjartaðir Guðs tænarar hava sagt mær, at Jesus tosaði eins mikið, um ikki meira, um helviti enn um himmalin. Men skalt tú kunna síggja hetta, so mást tú brúka eina gamla King James Heilaga Bíbliu, ella tá eina gamla danska, tí hesar modernau “bíbliurnar” sum Satan í dag gevur út eru slett ikki Guðs orð, men kanska hin mest týðandi liðurin í fráfalli hinna seinastu daga. Fruktirnar síggjast longu, tá ið tú sært slíkar sukursøtar klovnar so sum Joel Osteen, sum ONGANTÍÐ tosa um synd, ella um umvending, ella um glatan, ella um helviti so sum Guðs orð ger tað. Tá ið tú bert vilt hava STØRSTU og SKJÓTAST VAKSANDI “kirkjuna” í USA fyri einhvønn prís, so er nokk nemmast og skjótast at kitla ófrelstum gudloysingum við lyftum um suksess, gull og støðugt grønkandi grønar skógir. Hvussu kundu teir ávarað syndaran um glatan í helviti, tá ið “bíbliurnar” sum teir vifta við, einkið meira eru enn Alexandriskar mutilasjónir av orðum Guðs, har helviti er broytt til grøv næstan hvørja ferð tað kemur fyri?
Her koma tær 28 ferðirnar sum Jesus tosar um heltivi:
(Tikið úr Føroysku King James, sjálvandi.)
Matthæus 3:10
10 Og nú eisini er øksin løgd at rótini á trøunum: tessvegna hvørt træ sum ber ikki fram góðan ávøkst, verður høgt niður, og kastað inn í eldin. (1)
Matthæus 3:12
12 Hvørs kastiskuvla er í hond hans, og hann vil dyggiliga reinska gólv sítt,og savna hveiti sítt inn í løðuna; men hann vil brenna upp dumbuna við ósløkkiligum eldi. (2)
Matthæus 5:21
21 ¶ Tit hava hoyrt at tað varð sagt av teimum frá gamlari tíð, Tú skalt ikki drepa; og hvørsumhelst ið skal drepa skal verða í vanda fyri dóminum: (3)
Matthæus 5:22
22 Men eg sigi tykkum, At hvørsumhelst ið er vreiður við bróður sín uttan grund skal vera í vanda fyri dóminum (4): og hvørsumhelst ið skal siga við bróður sín, Ra´-ca, skal vera í vanda fyri ráðinum (5): men hvørsumhelstið skal siga, Tín dári, skal vera í vanda fyri hel-eldi (6).
Matthæus 5:25
25 Semst við mótstøðumann tín fljótliga, meðan tú ert á veginum við honum; at ikki á nøkrum sinni mótstøðumaðurin gevi teg upp til dómarans,og dómarin gevi teg yvir til tænastumansins, og tú verði kastaður inn í fongsul (7).
Matthæus 5:29
29 Og um høgra eyga títt meinbogi teg, slít tað úr, og kasta tað frá tær: tí tað er gagnligt hjá tær at ein av limum tínum skuldi glatast, og ikki at heila likam títt skuldi verðið kastað inn í helviti (8).
Matthæus 5:30
30 Og um høgra hond tín meinbogi teg, sker hana av, og kasta hana frá tær: tí tað er gagnligt hjá tær at ein av limum tínum skuldi glatast, og ikki atheila likam títt skuldi verðið kastað inn í helviti (9).
Matthæus 7:13
13 ¶ Gangið tit inn um hitt tronga portrið: tí vítt er portrið, og breiður ervegurin, sum leiðir til undirgangs (10), og mong tað veri sum ganga inn um tað:
Matthæus 10:28
28 Og óttist ikki teir sum drepa likamið, men eru ei førir fyri at drepa sálina: men heldur óttist hann sum er førur fyri at oyða bæði sál og likam í helviti (11).
Matthæus 11:23
23 Og tú, Ca-per´-na-um, sum ert hevjað upp til himins, skalt verða førd niður til helvitis (12): tí um tey máttugu verkini, sum hava verið gjørd í tær, høvdu verið gjørd í Sodomu, hevði hon verðið verandi inntil henda dag.
Matthæus 13:30
30 Latið bæði vaksa saman inntil heystið: og í heystartíð vil eg siga við innheystararnar, Savnið tit saman fyrst illgrøsini, og bindið tey í bundi at brenna (13) tey: men savnið hveitið inn í løðu mína.
Matthæus 13:40
40 Eins og tessvegna illgrøsini verða savnað og brend í eldinum (14); soleiðis skal tað verða við endan á hesi verøld.
Matthæus 13:42
42 Og skulu kasta teir inn í ein eldsovn (15): har skal verða grátur og tannagrísl.
Matthæus 13:50
50 Og skulu kasta teir inn í eldsovnin (16): har skal verða grátur og tannagrísl.
Matthæus 15:14
14 Latið teir vera: teir veri blindir leiðarar av hinum blindu. Og um hin blindi leiðir hin blinda, báðir skulu falla inn í veitina (17).
Matthæus 16:26
26 Tí hvat verður ein maður gagnaður, um hann skal vinna hin heila heimin, og missa sína egnu sál (18)? ella hvat skal ein maður geva í viðurlag fyri sína sál?
Matthæus 18:6
6 Men hvøriðso skal geva einum av hesum smáu sum trúgva á meg meinboga, honum var tað betri at ein mylnusteinur varð hongdur um háls hansara, og at hann varð druknaður í havsins djúp (19).
Matthæus 18:8
8 Hvørsvegna um hond tín ella fótur tín gevi tær meinboga, sker tey av, og kasta tey frá tær: tað er betri hjá tær at ganga inn til lívs haltur ella vanførur, heldur enn havandi tvær hendur ella tveir føtur at verða kastaður inn í ævigtvarandi eld (20).
Matthæus 18:9
9 Og um eyga títt gevi tær mein-boga, slít tað úr, og kasta tað frá tær: tað er betri hjá tær at ganga inn til lívs við einum eyga, heldur enn havandi tvey eygu at verða kastaður inn í hel-eld (21).
Matthæus 22:13
13 Tá segði kongurin við tænararnar, Bindið hann hond og fót, og takið hann burt, og kastið hann inn í ytra myrkur (22); har skal vera grátur og tannagrísl.
Matthæus 23:14
14 Vei tykkum, skriftlærdum og Pharisearum, hyklarum! tí tit oyðeta húsini hjá einkjum, og á kvamsvís halda langa bøn: tessvegna skulu tit móttaka tess miklari heldøming (23).
Matthæus 23:33
33 Tykkara høggormar, tykkara avkom av eiturormum, hvussu kunnu tit komast undan heldøming helvitis (24)?
Matthæus 24:51
51 Og skal skera hann sundur, og tilskila honum lut hansara við hyklarunum: har skal vera grátur og tannagrísl (25).
Matthæus 25:30
30 Og kastið tit hin ónýta tænara inn í ytra myrkur (26): har skal vera grátur og tannagrísl.
Matthæus 25:41
41 Tá skal hann siga eisini við teir við ta vinstru hondina, Farið burtur frá mær, bannaðu tit, inn í ævigtvarandi eld (27), fyribúgvin djevlinum og einglum hansara:
Matthæus 25:46
46 Og hesir skulu fara burtur inn í ævigtvarandi revsing (28): men hinir rættvísu inn í ævigt lív.
So kom IKKI og sig, at Jesus ikki tosaði við fólk um HELVITI beint fram og dags dagliga, hetta fyri at ávara tey ímóti at enda har. Sigur tú tað, so biði eg teg pent um at VENDA UM.Tú ert ein svikaprophetur. Tú ert ein úlvur í seyðaklæðum. Og heldur tú ÁFRAM at tala lygn í Harrans navni, so kemur tú ein dag at finna útav útfrá egnum royndum at helviti er til. Men tá verður tað ov seint. Tí skrivi eg hesar greinar so dirvisliga, og við rúkandi nasum. Og tað geldur tillíka fyri allar pengagrískar uppsnollaðar, sleiskar pengapinsar, líkasovæl sum skattbornar ófrelstar prestakragar, og annars allar sum halda við slíkum, og forsvara tað! Vendið um, og komið aftur til Guðs orð!!! Sálir fara dagliga í æviga glatan í helviti, meðan tit sýta at boða teimum sannleikan, tí tit elska tykkara jarðisliga lív í sús og dús.
Matthæus 23:33
33 Tykkara høggormar, tykkara avkom av eiturormum, hvussu kunnu tit komast undan heldøming helvitis?
Matthæus 7:21-23
21 ¶ Ikki hvør tann sum sigur við meg, Harri, Harri, skal ganga inn í kongadømi himins; men hann ið ger vilja Faðirs míns sum er í himni.
22 Mangir vilja siga við meg á hasum degi, Harri, Harri, hava vit ikki propheterað í navni tínum? og í navni tínum hava kastað út djevlar? og í navni tínum gjørt mong undurfull verk?
23 Og tá skal eg vátta teim, Eg kendi tykkum aldri: farið burt frá mær, tit ið misgerð virka.
Ævigur dómur er ein av hinum 7 grundreglum Guðslæru Christs; sum eru umtalaðar í Hebrearabrævinum 6:1-2
TESSVEGNA farandi frá byrjanarsetningunum av Guðslæru Christs, latum oss fara víðari at fullkominleika; ei leggjandi aftur grundvøllin av umvending frá deyðum verkum, og av trúgv mótvegis Guði,
2 Av Guðslæruni um dópar, og um handaálegging, og um uppreisn av hinum deyðu, og um ævigan dóm.
Grundreglurnar eru IKKI 6, sum so mangur uppsnollaður pávi hevur roynt at lært meg, nei, tær eru 7 sjálvandi, tí Christus ER grundvøllurin, og tað er altavgerandi fyri øllum hinum, at sjálvur grundvøllurin er tann rætti. Tekur tú hann burtur, so stendur EINKIÐ eftir á evsta degi:
- Grundvøllurin er lagdur, og hann er Jesus Christus
( I. Cor. 3:11 )
- Umvending frá deyðum verkum
( Gern. Áp. 3:19 )
- Trúgv mótvegis Guði
( Heb. 11:6 )
- Guðslæran um dópar
( Gern. Áp. 19:2-5 )
- Handaálegging
( Nummur 27:18; Gern. Áp. 19:6 )
- Uppreisn av hinum deyðu
( I. Thess. 4:14-18 )
- Ævigur dómur( Jóh. 5:17-19; Hebr. 9:27 )Eg veit ikki hvussu lesarin er stillaður, men eg persónliga nokti at hava inniligt brøðrasamfelag við nakran, sum noktar fyri einum av hesum sjey grundreglunum av Guðslæru Christs. Ein slíkur stendur ikki ordiliga á grundvøllinum Christi, og er tí ikki ein ordiligur christin. So sannleikan latum vær ljóða, – fyri síðan syndarum krossin bjóða.
HELL’S BEST KEPT SECRET: >>
(Mest tiltrongdi boðskapurin í endatíðini núverandi)
Mótstøðumenninir siga støðugt, at tú kanst ikki tala um helviti og glatan fyri óumvendum, tí tú fært bara óttafyltar umvendingar.
Eg havi hinvegin komist eftir tí, at ein, sum veruliga er gitin tí góða, gamla, rætta synd/glatan/heltivi/ vend-um-ella-fert-tú til-helvitis gleðiboðskapinum, hevur ikki ótta fyri vreiði Guðs ella glatan á nakran hátt. Hví? Tí tað var JÚST syndaspurningurin sum bleiv væl og virðiliga viðgjørdur og avgreiddur, tá ið hann bleiv frelstur. Teir sum hava ótta fyri sjúku, deyða og revsing, og øllum øðrum, eru endatíðar sukurmunnarnir, sum sýta fyri at viðgera syndaspurningin. Tað havi eg sæð oftari enn eina ferð. Føla teir sær nakað møguligt deyðamein, eru teirbebbaræddir fyri deyðanum, við fibrilskum sveittakasti.
Tað var Paulus hinvegin ikki. Hann segði:
Tí fyri mær at liva er Christus, og at doyggja er vinningur.
(Phil. 1:21)
Og tað vóru ikki bert orð. Hann varð steinaður so teir hildu hann vera deyðan. Og hvat gjørdi hann? Jú, hann reisti seg uppaftur, og fór bara víðari inn í næsta býin og helt áfram at prædika alt Guðs ráð.
So eru tað blóðvitnini (Fox’s Book of Martyrs). Hvør mundi teirra støða vera til at ávara syndaran um synd? Eg veit. Havi lisið Fox’s Book of Martyrs. Teir líktust IKKI “náði einans” sukurmunnum endatíðarinnar. Teir prædikaðu Guðs orð óansæð tíðarandan; og tí brendu samtíðarmenn teirra teir.
Hvørjum heimurin ei var verdugur. (Heb. 11:38)
Vendið um, endatátíðarinnar snýsandi putursukurmunnar. Tit tæna ikki Guði várum, men tykkara egnu búkum einans.
4 Tykkara horkallar og horinnur, vita tit ikki at vinskapur heimsins er fíggindskapur hjá Guði? hvørsumhelst tessvegna, ið vil vera vinur heimsins, er fíggindi Guðs.
(Jákob 4:4)


text:
Lýsingarnummar: 207
Standur: Óbrúkt
Prísur: 0 kr.
Lýsing
VINDEYGU - NÝGGJ OG VÆL DÁMD
Snøgg og vøkur í nógvum sniðum (sjá myndir við dømum).
Næstan alt ber til - Spyr bara um møguleikarnar.
Minkað um viðlíkahaldið við plastvindeygum frá Ventisol.
VINDEYGUNI ERU TETT VIÐ DUPULTUM PAKNINGUM.
HITA-KANTURIN Í RÚTUNUM GEVUR ENN BETUR ISOLATIÓN.
Vindeyguni halda øll verandi byggifrøði krøv - og væl tað.
VENTISOL vindeyguni eru gjørd í Veka profili og eru av bestu góðsku.
BÍLEGGING OG FYRISPURNINGAR: ftstimber@ftstimber.dk
FTS-Timber v/Jóhan Danielsen
mob +298 281282 / 287870
"Eg kann viðmæla øllum at keypa frá FTS-Timber, dygd og servisa er í topp, og prísurin er í ordan !"
* Sitat: Jákup Christiansen, Leirvík
Neyðugt er at rita inn fyri at seta spurning.


text:
03. Jun 2008
Páll Johan Jarnfoss, byrjaði tann 1.juni 2008 sum nýggjur húsavørður í Tórshavnar Kvøldskúla og Tórshavnar Musikkskúla. Hann avloysir Jens Jákup Hansen, ið hevur fingið nýtt starv sum myndamaður í Kringvarpinum. ...
30. Mai 2008
Í sambandi við at Martin Nolsøe Simonsen er settur sum dagligur leiðari á filmverkstaðnum "Klippfisk"er avtalað fingin í lag millum Kvøldskúlan og Klippfisk um, at kvøldskúlin skal bjóða fram nøkur kvøldskúlaskeið í vetur, sum hava við filmsframleiðslu at gera. Skeiðini fevna m.a. um hesi...
30. Mai 2008
22 næmingar, ið hava luttikið í nýggju útbúgvingini "Dugnarskaparroynd fyri frítíðarsiglarar", sum Tórshavnar Kvøldskúli skipar fyri, fingu prógv handað hósdagin 29.mai. Hetta er nýggj útbúgving, ið m.a. hevur til endamáls at bøta um trygdina á sjónum umframt at tryggja frítíðarsiglarum sum fara uttanlands eitt prógv,...
14. Apr 2008
Hósdagin 17.apríl 2008 fingu 19 næmingar, ið hava gingið á Tórshavnar Kvøld- Ungdóms- og Listaskúla í vetur, handað prógv í "Dugnarskaparroynd í sigling". Prógvið gevur rætt til at føra skip upp til 100 tons - út á 200 fjórðingar. ...
31. Mar 2008
Ossian Kidholm, úr Noregi, helt innanhýsis skeið fyri lærarum og næmingum í karing og spinning í viku 17. Umframt at vera serfrøðingur á spunaøkinum, umvælir Ossian eisini rokkar. Í tí sambandi hevur hann serútgjørdan bil til endamálið og er ætlanin at hann skal...
17. Mar 2008
Link til setanarrøðuna hjá Heðini Mortensen, borgarstjóra - og myndir í sambandi við at nýggja heimasíðan hjá TKU var tikin í nýtslu http://www.hedinmortensen.com/news_stor.asp?id=680 ...


text:
Avgreiðslan er opin hvønn gerandisdag frá 08.00 til 16.00. Her verða ordrar og fyrispurningar móttiknir.
Eitt av okkara høvuðsmálum er at veita eina dygdargóða tænastu. Hetta verður m.a. gjørt við, at vøran verður leverað júst har, ið kundin vil hava hana. Somuleiðis hava vit sølumenn, ið vitja kundar okkara hvørja viku.
Útkoyring okkara er skipið soleiðis:
-
Týsdag í Tórshavn
-
Mikudag í Eysturoynni
-
Fríggjadag í Norðurstreymoy, Norðureysturoy og Vágum
-
Reglulig útkoyring í Suðuroy 3. hvørja viku
-
Í nærumhvørvinum verður veitt útkoyring allar dagar í vikuni


text:
Reglugerð frá 6. februar 2015 um broyting í reglugerð frá 14. september 2011, við seinni broytingum, um nýtslu av serstakum sjúkrahúsheilivági (NBS og BEGR. heilivág)
Reglugerð frá 6. jan 2014 um broyting í reglugerð frá 14. sept 2011, vsb. um nýtslu av serstakum sjúkrahúsheilivági (NBS og BEGR. heilivági)
Reglugerð frá 1. mai 2013 fyri nýtslu av serstakum sjúkrahusheilivági
Reglugerð frá 18. mai 2012 um broyting í reglugerð frá 14. sept. 2011 við seinni broytingum, um nýtslu av serstakum sjúkrahúsheilivági (MBS og BEGR. heilivág)
Reglugerð frá 24. okt. 2011 um broyting í reglugerð frá 14. sept. 2011 fyri nýtslu av serstakum sjúkrahúsheilivági
Reglugerð frá 14. sept. 2011 fyri nýtslu av serstakum sjúkrahúheilivági


text:
Fríggjadagin 6. november var hátíðarløta á Landssjúkrahúsinum, har fyritøkan ANSNI handaði Sjúkraflutningstænastuni eitt LUCKAS 2 hjartatól.
Tólið verður brúkt til sjúklingar, ið hava fingið hjartasteðg, og er triðja hjartatólið av sínum slag, ið Sjúkraflutningstænastan á Landssjúkrahúsinum hevur fingið handað sum gáva frá trimum veitarum seinasta árið.
Liðlæknin á Sjúkraflutningstænastuni Hans Jákup Simonsen sigur, at hjartatólið fer at betra um hjartasteðgviðgerðina og bjarga nógvum menniskjalívum.
Í dag er hjartatól tøkt í sjúkrabilunum í Suðurstreymoy, Eysturoy og í Vágum, umframt at eitt hjartatól eisini er tøkt í sjúkrabilinum í Klaksvík.
Á myndini síggjast frá vinstru Hans Jákup Simonsen, liðlækni á Sjúkraflutningstænastuni, Helgi Justinussen, stjóri í ANSNI, Barbara Danielsen, leiðsluskrivari ANSNI, Jákup Nolsøe, leiðari á Sjúkraflutningstænastuni og Jógvan Jensen, leiðari ANSNI Tilbúgving.


text:
17. PARTUR
Hvussu hjálpa fylkisumsjónarmenn okkum?
Í Kristnu griksku skriftunum verða Barnabas og Paulus ofta nevndir. Teir báðir vóru ferðandi umsjónarmenn og vitjaðu samkomurnar í fyrstu øld. Hví? Tí teir hugsaðu nógv um sínar andaligu brøður og vildu vita, hvussu tað gekst teimum. Paulus segði, at hann kundi hugsað sær at ’farið aftur og vitjað brøðurnar’ fyri at vita, hvussu teir høvdu tað. Hann var fúsur at ferðast hundraðtals kilometrar fyri at styrkja teir. (Ápostlasøgan 15:36) Ferðandi umsjónarmenn í dag taka eftir hesi fyrimyndini.
Teir vitja fyri at uppbyggja okkum. Hvør einstakur fylkisumsjónarmaður vitjar umleið 20 samkomur og er saman við hvørjari av teimum eina viku tvær ferðir um árið. Royndirnar hjá hesum brøðrunum og konum teirra, um teir eru giftir, kunnu veruliga lívga okkum. Tey royna at koma at kenna bæði ung og gomul, og tey vilja fegin fylgjast við okkum í boðanini og koma við, tá ið vit skulu lesa Bíbliuna við onkrum. Hesir umsjónarmenninir fara við teimum elstu á hirðavitjan, og fyri at styrkja okkum halda teir fyrilestrar á møtum og á stevnum. — Ápostlasøgan 15:35.
Teir vísa øllum áhuga. Fylkisumsjónarmenn hava stóran áhuga fyri andaligu støðuni í samkomunum. Teir hava møti saman við teimum elstu og samkomutænarunum, har teir tosa um framgongdina í samkomuni og geva teimum hent ráð í sambandi við ábyrgdaruppgávurnar hjá teimum. Teir hjálpa pionerunum, so teirra tænasta kann roynast væl, og teimum dámar eisini væl at læra tey nýggju í samkomuni at kenna og hoyra um teirra andaligu framstig. Hvør einstakur av hesum brøðrunum er ósjálvsøkin og ’arbeiðir saman við okkum fyri okkum’. (2 Korintbræv 8:23) Vit eiga at taka eftir teirra trúgv og gudlýdni. — Hebrearabrævið 13:7.
Hvat er endamálið hjá fylkisumsjónarmonnum, tá ið teir vitja samkomurnar?
Hvussu kunnu hesar vitjanirnar gagna tær?


text:
Orð og lag: Hans Jákup Glerfoss
1. Einaferð skal gøtan enda,
nær, mín vinur, veitst tú ei!
Guð kann deyðans eingil senda,
um tú ungur ert á leið!
Niðurlag: Gev títt unga lív til Jesus!
Hví skal tveitast burt títt vár?
Sæla lív, um tú til Jesus
gevur tíni ungdómsár!
2. Bivar tú í køldum ótta?
Fløkist tú í syndabond?
Gloymir tú, tá vandar hótta,
at tær Jesus er við hond?
3. Fylgir tú, tá onnur freista,
út í heimsins gleði bert?
Tonk, tey sløkkja vinarneista,
og tú einsamallur gerst!
4. Um “ov seint” í oyrum ljóðar,
tó ein løta býðist tær;
Jesus eymt í blídni bjóðar
enn í dag, til klokkan slær!


text:
Hetta er triðja árið á rað, at ungu føroysku fótbóltsleikararnir eru við í hesi kapping, eftir at føroyska U15-landsliðið nógvu árini framman undan var partur av Aberdeen Football Festival í Skotlandi.
Til Brøndby Cup 2013 var føroyska U15-landsliðið í Úrmælingabólkinum, ið taldi 12 lið, við fýra liðum í trimum bólkum. Okkara dreingir vóru í bólki saman við OB, Brøndby IF og Vejle BK.
Áðrenn farið var avstað til Danmarkar, høvdu venjararnir, Eli Hentze og Hegga Samuelse,n fleiri venjingar við liðnum, og eisini varð skipað fyri venjingarlegu á Sandoynni. At fyrireikingarnar vóru góðar, sást eisini aftur í úrslitunum í Brøndby Cup 2013. Í Føroyum bar tó illa til at fyrireika ungu dreingirnir við tann nógva hitan, sum var í Danmark, meðan kappingin varð spæld.
Føroyar U15 - OB 1-1 (1-0): Í fyrsta dystinum í kappinginin spældi føroyska U15-landsliðið javnleik 1-1 móti OB. Føroyska málið skeyt Janus Kjærbo longu í 1. minutti, tá dómarin dømdi brotsspark til Føroyar.
Føroyska liðið hevði tamarhald á dystinum, og spældu seg eisini fram til fleiri vandamiklar støður, men restina av dystinum vildi bólturin ikki í danska málið. Í staðin fyri at økja um føroysku leiðsluna, javnaði OB til 1-1, tá seinni hálvleikur var hálvrunnin.
Føroyar U15 - Brøndby IF 0-2 (0-0): Næsti dysturin varð spældur ímóti Brøndby IF, og tað skuldi vísa seg, at vertirnir fyri kappingini høvdu eitt gott lið.
Eftir málleysan fyrra hálvleik byrjaði føroyska orkan at ganga undan í seinna hálvleiki, og umframt at spæla móti einum góðum mótstøðuliðið, skuldi føroyingarnir eisini stríðast við nógva hitan, sum var hendan dagin.
Brøndby IF legði seg á odda um miðan seinna hálvleik, og tá byrjaði føroysk orkan eisini at ganga undan. Okkara dreingir royndu at svara aftur, men mótstøðan á vøllinum og tann nógvi hitin hildu føroyingunum frá at javna. Heldur økti heimaliðið til 2-0, sum eisini gjørdist endaliga úrslitið av dystinum.
Føroyar U15 - Vejle BK 2-0 (1-0): Í triðja dystinum í Brøndby Cup 2013 var eingin ivi um hvønn veg sigurin fór at fara. Føroyska liðið var munandi betri enn liðið úr Vejle, og tá avtornaði varð úrslitið 2-0 til Føroyar.
Tá níggju minuttir vóru spældir skoraði Tonni Thomsen til 1-0, og stutt fyri leiklok avgjørdi Fannhard Skoradal dystin til fyrimuns fyri Føroyar. Ungi gøtumaðurin varð spældur fríður í vinstru síðu, og hart kroystur millum tveir mótstøðuleikarar, langaði Fannhard bóltin í málið, og so varð 2-0 til Føroyar, sum eisini tryggjaði føroyska liðnum 2. plássið í bólkinum.
Føroyar U15 - FC Nordsjælland 6-5 (eftir brotssparkskapping): Annað plássinum í bólkinum hevði við sær, at fjórði dysturin í kappingini skuldi spælast ímóti FC Norsjælland, ið endaði á 3. plássið í bólki 2. Vinnarin av dystinum millum Føroyar og FC Nordsjælland skuldi spæla um 5. og 6. plássið, meðan taparin skuldi spæla um 7. og 8. plássið í Brøndby Cup 2013.
Dysturin endaði við javnleiki 1-1, eftir málleysan fyrra hálvleik. Stutt eftir steðgin legði Janus Samuelsen Føroyar á odda, men tá tíðin næstan var farin javnaði FC Nordsjælland við brotssparki.
Síðani varð farið beinleiðis undir brotssparkskapping, og her drógu føroyingarnir longra stráðið. Allir av okkara skoraði trygt úr ellivu metrum, meðan seinasta skotið hjá dønum fór omanfyri málið.
Harvið høvdu okkara leikarar tryggjað sær rættin at spæla um 5. og 6. plássið í kappingini - hildu tey flestu.
Føroyar U15 - Køge BK 0-1 (0-0): Hóast føroyska U15-landsliðið vann ímóti FC Nordsjælland, og tískil átti at spæla um 5. og 6. plássið í kappingini, so henda kortini nakað heldur margháttligt, har okkara leikarar gjørdust offur í einum stríði millum Køge Boldklub og FC Nordsjælland.
Áðrenn kappingini høvdu føroysku leiðararnir gjørt fyriskipararnar av kappingini varugar við, at seinasti dysturin hjá føroyska liðnum helst skuldi spælast tíðliga á degnum, tí føroyska ferðalagið skuldi flúgva heim sama dag. Men fyrireikararnir vóru lítið hjálpsamir, og har afturat noktaði Køge BK, sum hevði tapt ímóti Viborg, at spæla ímóti FC Nordsjælland.
Tá avtornaði spældu Føroyar og Køge BK um 7. og 8. plássið, meðan Viborg og FC Nordsjælland spældu um 5. og 6. plássið í kappingini.
Um 1-0 ósigurin móti Køge BK hevur við sær, at føroyska liðið gjørdist nr. 8 ella nr. 6 í kappingini, gjørdist ongantíð greitt fyri okkara leikarar og venjarar. Av røttum átti føroyska liðið at spæla um 5. og 6.plássið, men hvør fór avstað við tí, gjørdist ongantíð greitt fyri nøkrum. Føroyska liðið átti av røttum at spæla ímóti Viborg og ikki Køge BK.
Leikarar og venjarar væl nøgdir.
Samanumtikið høvdu dreingirnir nakrar framúr góðar dagar í Danmark, við nógvum fótbólti og øðrum upplivingum, umframt at veðrið var sera gott. Um føroyska liðið gjørdist nummar 6 ella 8 í ársins Brøndby Cup gjørdist ongantíð heilt greitt. Kortini er hetta besta úrslit føroyska U15-landsliliðið hevur fingið, síðani Føroyar fyrstu fer luttóku í 2011, og tað vóru leikarar og venjarar sum heild væl nøgdir við eftir kappingina.
Føroyski hópurin til Brøndby Cup 2013:
Teitur Holm, HB.
Hannis Agnarsson og Bjarni Petersen, B36.
Andrias Edmundsson og Andri Benjaminsen, B68.Arnbjørn Svennsson, Bárður á Reynatrøð, Tonni Thomsen, Mikael á Reynatrøð og Fannhard Skoradal, Víkingur.
Pætur Hentze, Mórits Heini Mortensen, Heðin Nielsen og Sonni Mikkelsen, NSÍ.
Oskar í Haraldsstovu Weihe og Janus Svabo Samuelsen, 07 Vestur.
Svein Knút Vesturdal Magnussen, Vejle BK.
Kristian Eliasen, Randers FC.
Eli Hentze og Hegga Samuelsen, venjarar.
Fanny Kruse, fysioterapeut.
Jan Andersen, liðleiðari.
Trygvi Mortensen, ferðaleiðari.


text:
Annars byrja liðini so smátt av venja aftur og vit byrja soleiðis:
U14 og U16r: Venja saman hvønn dag uttan mikudag kl. 16:30
U12: Byrja vanligu venjingina aftur týsdagin 6. august kl. 16:00
U11: Byrjaðu venjingina í seinastu viku og venja sum vanligt.
U10: Byrja vanliga venjing aftur týsdagin 13. august.
U8 og U6: Byrja vanligu venjingina aftur mikudagin 14. august.
Frá høvðusungdómsvenjara okkara, Milan Cimboruvic, skulu vit heilsa og siga, at teir dreingir, ið ikki fáa luttikið í vanligu venjingini, verða biðnir um at venja sjálvir og annars halda seg í gongd.
Annars verður ynskt øllum góða eyðnu við restini av landskappingini og sjálvandi bestu eyðnu við steypakappingini.


text:
2. juli 2010Nr. 84
Kunngerð um bunkring, flutning av olju o.a., sum broytt við kunngerð nr. 3 frá 14. januar 2013
Við heimild í § 20, § 21, stk. 3-4, § 29, § 37, § 40 og §§ 45-47 í løgtingslóg nr. 59 frá 17. mai 2005 um verju av havumhvørvinum, verður ásett:
Endamál og gildisøki
§ 1. Endamálið við hesi kunngerð er at fyribyrgja oljudálking í sambandi við bunkring, flutning av olju o.a.
Stk. 2. Olja, sum dálkar sjógvin í sambandi við bunkring, flutning av olju o.a., er fevnd av § 7, stk. 1 í lógini um verju av havumhvørvinum.
§ 2. Kunngerðin er galdandi fyri øll skip, skrásett í Føroyum ella uttanlands, flótandi oljugoymslur umframt veitarar og móttakarar av olju, sbr. § 3.
Stk. 2. Kunngerðin er galdandi fyri bunkringsvirksemi, flutning av olju millum skip o.a. umframt oljudálking á sjónum, ið stavar frá hesum virksemi ella øðrum óhappum, ið stava frá rakstri, vantandi røkt o.tíl., sbr. § 1, stk. 2.
Allýsingar
§ 3. Í hesi kunngerð skilst:
1) Bunkring: Virksemi at veita olju til skip ella bát frá bili, skipi, goymslu ella øðrum.
2) Veitari: Bilur, skip, goymsla ella annað, haðani olja verður latin.
3) Móttakari: Skip, bátur, goymsla ella annað, ið móttekur olju.
Bunkring, flutning av olju, o.a.
§ 4. Á føroyskum sjóumveldi er bert loyvt at bunkra skip, at flyta olju millum skip o.a., um skipini liggja bundin við bryggju.
Stk. 2. Hóast ásetingina í stk. 1 kunnu kommunur ella havnir søkja Umhvørvisstovuna um góðkenning at loyva bunkring, flutning av olju o.a. á sjóøki, sum er undir kommununnar myndugleika og tilbúgvingarligu ábyrgd.
Stk. 3. Umsókn um góðkenning sambært stk. 2 skal m.a. innihalda upplýsingar um:
1) staðseting, dýpið, streym, vind, o.tíl.,
2) ætlaða virksemið á økinum, heruppií oljunøgdir, slag av olju, títtleika, skipastødd o.tíl,
3) ætlaðar avmarkingar fyri virksemið á økinum,
4) mannagongdir, eftirlit, skilhaldsreglur o.tíl.,
5) umhvørvisatlit og eina meting um fylgjur fyri náttúru og umhvørvi,
6) kommunalu tilbúgvingina,
7) eina meting av øðrum møguleikum at bunkra, flyta olju o.a. og umhvørvisligu avleiðingarnar av hesum sammett við ætlaða virksemið.
Stk. 4. Umhvørvisstovan kann umframt upplýsingarnar í stk. 3 umbiðja aðrar upplýsingar, sum hava týdning fyri viðgerðina av málinum og metingina av, hvørt ætlaða virksemið kann metast at vera umhvørvisliga forsvarligt.
Stk. 5. Umsóknir um góðkenning sbrt. stk. 3 skulu í fýra vikur leggjast fram í almenna hoyring, áðrenn umsóknin verður tikin upp til viðgerðar og avgerðar.
Stk. 6. Umhvørvisstovan kann seta treytir við, tá góðkenning verður latin kommunum ella havnum at loyva bunkring á sjóøki, ið er undir kommununnar myndugleika og tilbúgvingarligu ábyrgd ella sýta at veita slíka góðkenning.
Stk. 7. Góðkenningin kann vera tíðaravmarkað.
Ábyrgd
§ 5. Eigari, brúkari, reiðari og skiparin á móttakandi skipi hava hvør í sínum lagi ábyrgdina av, at útbúnaðurin umborð er egnaður og í góðum standi, og at oljumóttøkan fer fram umhvørvisliga trygt og forsvarliga.
Stk. 2. Eigari og førari av bili, eigari, brúkari, reiðari og skipari á veitaraskipi ella flótandi oljugoymslu, og eigari og brúkari av oljugoymslu á landi, hava hvør í sínum lagi ábyrgdina av, at útbúnaðurin til veiting er egnaður og í góðum standi, og at oljuveitingin fer fram umhvørvisliga trygt og forsvarliga.
Fráboðan um bunkring og flutning av olju
§ 6. Í seinasta lagi tveir tímar áðrenn bunkringin ella flutningurin byrjar, skal móttakarin geva kommunustýrinum ella havnamyndugleikanum fráboðan um, hvar og nær ætlanin er at bunkra ella flyta olju. Eisini skal upplýsast, hvør veitarin er umframt nøgd og slag av olju, sum bunkringin ella flutningurin fevnir um. Móttakarin skal somuleiðis geva kommunustýrinum ella havnamyndugleikanum fráboðan, tá liðugt er at bunkra.
Stk. 2. Kommunustýrið ella havnamyndugleikin kann áseta neyvari krøv til innihaldið í fráboðanini, heruppií at fráboðanin skal vera skrivlig.
Bunkring
§ 7. Veitari og móttakari av olju skulu hvør í sínum lagi hava ábyrgdarfólk á staðnum, sum burturav ansa eftir, at bunkring og oljuflutningur fer fram á tryggan og forsvarligan hátt frá byrjan til enda.
Stk. 2. 1) Áðrenn bunkrað verður, skulu ábyrgdarfólkini fyri ávikavist móttakara og veitara hava ein trygdarfund, har eftirlitsskjalið í fylgiskjalinum til kunngerðina verður fylt út og váttað. Avrit av skjalinum skal latast havnamyndugleikanum í seinasta lagi 8 tímar aftan á, at bunkringin er liðug. Skjalið kann eisini sendast við telduposti ella telefaksi.
Stk. 3. 1 Er eftirlitsskjalið ikki útfylt og váttað av ábyrgdarfólkunum, er veitan og móttøka av olju bannað.
Stk. 4. Móttakari og veitari skulu goyma hvør sítt avrit av eftirlitsskjalinum í minsta lagi seks mánaðir.
§ 8. Áðrenn farið verður undir at bunkra, skal veitarin tryggja sær, at:
1) ljósviðurskiftini eru so góð, at tað týðiliga sæst, um olja fer at leka,
2) samskifti er við móttakara, beinleiðis og sjónligt ella umvegis radio, meðan bunkrað verður,
3) spillbakki ella, har tað ikki ber til, tilfar, sum sýgur olju í seg, er á støðum, har møguleiki er fyri lekum,
4) slangur eru trygt festar, og
5) um oljuveitingin er frá skipi, at skipið er trygt bundið.
§ 9. Áðrenn farið verður undir at bunkra, skal móttakarin tryggja sær, at:
1) skipið liggur trygt við bryggju,
2) ljósviðurskiftini umborð og kring skipið eru so góð, at tað týðiliga sæst, um olja fer at leka,
3) samskifti er við veitaran, beinleiðis og sjónligt ella umvegis radio, meðan bunkrað verður,
4) øll viðkomandi rennuop, haðani olja kann renna á sjógv, eru lokað,
5) allir viðkomandi tangar eru peilaðir,
6) allir viðkomandi ventilar eru í rættari støðu,
7) spillbakki ella, har tað ikki ber til, tilfar, sum sýgur olju í seg er á støðum, har møguleiki er fyri lekum,
8) slangur eru trygt festar,
9) bundið er í rætt ífyllingarstað, og at
10) yvirflot úr tangum, um gjørligt, verður hildið aftur.
§ 10. Bunkringin byrjar og steðgar eftir boðum frá móttakara. Tað er bannað at steðga veitingini við at lata ventilar aftur hjá móttakara.
Stk. 2. Frá byrjan og til bunkringin er liðug, skal veitarin áhaldandi tryggja sær, at bunkringin fer fram umhvørvisliga trygt og forsvarliga.
Stk. 3. Frá byrjan og til bunkringin er liðug, skal móttakarin áhaldandi fylgja við, at oljan kemur á rætta stað uttan vanda fyri, at olja rennur yvir.
Neyðstopp
§ 11. Veitarin skal steðga flutninginum av olju beinan vegin, um hann ikki hevur fulla vissu fyri, at bunkringin fer fram trygt, forsvarliga og sambært avtalaðum mannagongdum, t.d. um:
1) veitari og móttakari missa samskiftissambandið,
2) tekin eru um, at olja rennur yvir ella skaða á slangur, samanbindingar, ventilar ella aðra útgerð,
3) móttakari ella veitari ikki liggur trygt vegna versnandi veður ella øðrum orsøkum,
4) veitarin varnast, at móttakarin ella hjálparfólk hansara ikki eru á røttum stað, ella
5) bunkringin ikki gongur sum væntað ella avtalað.
Oljudálking
§ 12. Rennur olja á sjógv, skulu móttakari og veitari beinan vegin steðga virkseminum og seta tiltøk í verk fyri at steðga, avmarka og um gjørligt basa dálkingini umframt fráboða dálkingartilburðin til MRCC Tórshavn.
Stk. 2. Tað er ábyrgdin hjá veitara, um olja rennur á sjógv orsakað av, at:
1) veitari ikki steðgar bunkringini, sum avtalað, ella eftir boðum frá móttakara,
2) útbúnaður hjá veitara lekur, skrædnar ella tílíkt.
Stk. 3. Tað er ábyrgdin hjá móttakara, um olja fer á sjógv orsakað av, at:
1) slanga ikki er bundin nóg væl í rætt ífyllingarstað, ella
2) olja rennur yvir ígjøgnum útbúnaðin umborð ella tílíkt.
Frágreiðing um oljudálking
§ 13. Fer olja á sjógv, skulu veitari og móttakari hvør sær geva eina skrivliga frágreiðing, sum lýsir:
1) hvar olja fór at leka ella flóta yvir,
2) hvørji tiltøk vórðu sett í verk fyri at steðga, fyribyrgja, avmarka og um gjørligt at basa dálkingini,
3) nøgd og slag av olju, sum fór á sjógv, og
4) meta um orsøkirnar til, at olja rann á sjógv.
Stk. 2. Frágreiðingarnar skulu uttan drál latast kommunustýrinum ella havnamyndugleikanum og Umhvørvisstovuni.
Fyribyrging o.tíl.
§ 14. Veitarar og móttakarar skulu hava útgerð at fyribyrgja, avmarka og um gjørligt at basa dálking við olju, so sum tilfar, ið sýgur olju í seg ella á annan hátt forðar fyri, at olja rennur á sjógv.
Stk. 2. Ikki er loyvt at bunkra við olju, ið er tyngri enn 880 kg/m3 millum skip ella úr goymslu á landi, uttan so at flotsperringar eru lagdar kring móttakandi skipið.
Stk. 3. Ikki er loyvt at flyta olju, ið er tyngri enn 880 kg/m3 millum skip, uttan so at flotsperringar eru lagdar kring skipini.
Stk. 4. Tann, ið hevur ábyrgdina av dálking í sambandi við bunkring ella flutning av olju o.a., rindar útreiðslurnar hjá kommunustýrinum, sum standast av at basa dálkingini.
§ 14 a. 1) Kommunan kann veita treytað undantak frá kravinum í § 14, stk. 2 um flótisperru fyri bunkring úr goymslu á landi.
Stk. 2. Í undantaksloyvinum eftir stk. 1 skal kommunan í minsta lagi áseta treytir um, at:
1) nøktandi vaktarhald skal vera á bryggjuni og á móttakandi skipinum,
2) veitarin skal tryggja, at flótisperra verður løgd út í seinasta lagi 20 minuttir aftan á, at ein oljuleki er uppdagaður,
3) venjing við útsetan av flótisperrum skal haldast í minsta lagi hvønn ársfjórðing,
4) kommunan og Umhvørvisstovan skulu hava fráboðan um venjingar í minsta lagi eina viku frammanundan, at tær verða hildnar, og
5) frágreiðing og eftirmeting eftir venjing skulu sendast kommununi og Umhvørvisstovuni.
Smærri bunkringar 1)
§ 15. 1) Áðrenn bunkrað verður við sjálvtøku, við handhildnari áfylling úr tangabili, fylt úr tanga, dunki ella á annan hátt, skal tann, ið stendur fyri bunkringini, síggja til, at áfyllingin verður framd forsvarliga, so at olja ikki rennur á sjógv. Síggjast skal til, at:
1) ljósviðurskiftini eru góð, so tað týðiliga sæst, um olja fer at leka,
2) viðkomandi rennuop, haðani olja kann renna á sjógv, eru lokað,
3) viðkomandi tangar eru peilaðir,
4) viðkomandi ventilar eru í rættari støðu,
5) spillbakki ella, har tað ikki ber til, tilfar, sum sýgur olju í seg, er á støðum, har møguleiki er fyri lekum,
6) slangur eru festar trygt,
7) bundið er í rætt áfyllingarstað, og
8) yvirflot úr tangum, um gjørligt, verður hildið aftur.
Stk. 2. Ásetingin í stk. 1 fevnir eisini um bunkring og flutning av olju til útbúnað á flótandi alianleggum.
Stk. 3. 1) Ásetingarnar í §§ 6-10 eru ikki galdandi fyri bunkring við sjálvtøku, úr handhildnari áfylling, úr tangabili o.tíl.
Umsiting og eftirlit
§ 16. Kommunustýrið ella havnamyndugleikin umsitur reglurnar í hesi kunngerð.
Stk. 2. Umhvørvisstovan hevur eftirlit við, at reglur og treytir sambært hesi kunngerð verða hildnar.
Stk. 3. Havnamyndugleikin, eftirlitsmyndugleikin og løgreglan hava, við at vísa hóskandi samleikaprógv uttan rættarúrskurð, atgongd til skip fyri at fremja eftirlit við og kanna, um bunkringin ella flutningurin av olju o.a. fer fram ella er farin fram sambært ásetingunum í hesi kunngerð, og um útgerðin lýkur ásett krøv.
Stk. 4. Havnamyndugleikin skal vissa sær, at neyðug tiltøk eru sett í verk, um olja rennur á sjógv. Um tiltøk ikki eru ella verða sett í verk skjótast gjørligt, kann havnamyndugleikin seta neyðug tiltøk í verk fyri dálkarans rokning.
§ 17. Umhvørvisstovan kann taka eina góðkenning sambært § 4 aftur, um loyvishavin í síni umsiting av loyvinum grovliga og ferð eftir ferð brýtur treytir í góðkenningini, ásetingar í loyvisskyldunum ella ikki lýður boð, sum Umhvørvisstovan hevur givið í sambandi við umsiting og eftirlit við nevndu loyvisskipan.
Kæra
§ 18. Góðkenningar hjá Umhvørvisstovuni eftir § 4 eru endaligar innan fyrisitingina.
Stk. 2. Avgerðir um sýtan av góðkenning ella um afturtøku av góðkenning kunnu tó kærast til landsstýrismannin. Kæran skal vera skrivlig og kærufreistin er 4 vikur frá tí degi, at avgerðin frá Umhvørvisstovuni er fráboðað viðkomandi.
Stk. 3. Landsstýrismaðurin kann taka avgerð um, at ein kæra sambært stk. 2 skal hava steðgandi virknað.
Revsing
§ 19. 1) Tann, ið brýtur ásetingarnar í § 4, stk. 1 ella 6, § 5, § 6, stk. 1, §§ 7-13, § 14, stk. 1-3, treytir í undantaksloyvi sambært § 14 a ella ásetingarnar í § 15, stk. 1-2, verður revsaður við sekt.
Stk. 2. Brot á § 4, stk. 1 ella stk. 6, § 5, § 6, stk. 1, §§ 7-12 ella § 15, stk. 1-2, sum eru atvoldin til oljudálking, ið er fevnd av § 7, stk. 1 í lógini, kunnu, uttan rættarmál, verða avgjørd við fyrisitingarligum sektaruppskoti sambært § 46 í lóg um verju av havumhvørvinum, sbr. § 1, stk. 2.
Stk. 3. Verður ikki tikið við einum sektaruppskoti sambært stk. 2 innan ásetta freist, verður málið latið fútanum til rættarsókn.
Stk. 4. 1) Sektin fyri brot eftir stk. 2, samanber § 7, stk. 1 í lógini, verður ásett við støði í tí nøgd av olju, sum er farin á sjógv.
Gildiskoma
§ 20. Henda kunngerð kemur í gildi dagin eftir, at hon er kunngjørd. Tó koma § 14, stk. 2 og 3 í gildi 1. januar 2011.
Innlendismálaráðið, 2. juli 2010
Annika Olsen (sign.)
landsstýriskvinna
/ Rúni Joensen (sign.)
Fylgiskjal
*EFTIRLITSLISTI VIÐ BRYGGJU / *CHECKLIST AT QUAYSIDE
* Móttakari, veitari og eftirlitsmyndugleikin skulu varðveita hvør sítt avrit av eftirlitsskjalinum í seks mánaðar frá tí at skjalið er dagfest / *Receiver, supplier and the supervisory authority shall keep a copy of this checklist for six months after the date of the document.
1) Avrit av eftirlitsskjalinum skal latast havnamyndugleikanum í seinasta lagi 8 tímar aftan á, at bunkringin er liðug. Skjalið kann eisini sendast við telduposti ella telefaksi. / A copy of the checklist shall be delivered to the harbour authority no later than 8 hours after the bunkering is completed. The checklist may also be sent by fax or e-mail.
1) Broytt við kunngerð nr. 3 frá 14. januar 2013.


text:
er ein gamal drykkur, sum verður framleiddur um allan heim. Eisini í Føroyum hava vit bryggjað øl í mong ár.
Fyri nøkur er øl líka spennandi og hugtakandi sum vín. So nógv sløg av øli finnast, at tú altíð finnur rætta slagið til eina og hvørja máltíð.
Hvat er øl
Øl er ein geraður drykkur, sum verður framleiddur úr malti, vatni, humlu, ger og kanska onkrum kryddi aftrat. Maltið kann vera kornsløg sum bygg, hveiti, havri, rug, mais ella rís.
Kornslagið verður bloytt í vatni, til tað fer at spíra. Síðan verður tað turkað og snerkt til malt.
Ein suppa verður kókað úr søta maltinun og kryddað við fruktkendu og beisku humluni og øðrum kryddi. At enda verður alt kølt niður, og ger verður latið í fyri at gera sukurið til alkohol og kolsýru.
Henda tilgongd tekur vanliga 1-5 vikur. Síðan verður ølið goymt. Í summum førum verður tað goymt í nakrar dagar og í øðrum førum í fleiri mánaðir. Hetta veldst um slag av øli.
At enda verður ølið sílað, hitaviðgjørt og tappað.
Í eini góðari øl eru góðar rávørur, og í ølini eru bæði malt, humla, ger, kryddurtir og vatn.
Malt
Ljóst malt er grundarlagið undir ølini og gevur henni eggjahvítaevni, sum fær ølina at skúma. Myrkt malt gevur fyllu, smakk og lit.
Ofta verða fleiri sløg av malti blandað saman fyri at fáa nógvu eyðkennini frá maltinum til ølina, eitt nú royktan smakk, smakkin av ristaðum breyði, karamell, vanilju, turkaðari frukt, nøtum, sjokulátu, kaffi, lakress og tjøru.
Humla
Humla er í øl sum krydd í mati. Humlan gevur ølinum søta javnvág og beiskleika, smakk og fyllu. Eisini kann ølin fáa eyðkenni av eitt nú sitrus og blómum, hylliblómu, lyngi, grapefrukt, grasi, sólberum, ananas, harpiks og øðrum.
Humlan hevur eisini týdning fyri skúmið. Hon ger skúmið tættari og fær tað at halda sær longri. Fleiri enn 50 sløg av humlu verða nýtt til ølframleiðslu, og øll hava hvør sín eginleika.
Ger
Gerin verður fyrst og fremst brúkt at gera sukurið frá maltinum til alkohol og kolsýru. Ger gevur súrleika, eyka anga og smakk.
Av gerini kann ølin fáa smakk av banan, nellikara, hunangi, pipari, ymiskum berum, súreplum, peru, melón, abrikos, fersku, rosinum og sitrus.
Vatn
Umleið 90 prosent av eini øl eru vatn, so dygdin á vatninum skal vera í lagi. Mineralini og saltið í vatninum eru við til at geva ølini smakk.


text:
Sverri Egholm
05.03.2015 - 23:28
Størsta hendingin í 2014 var ein kapping sum fór ígongd um ársskiftið her á Portalinum, har tveir luttakarar høvdu møguleika at vinna ein iPad hvør.
Onkur hevur kanska bitið merki í at eingin vinnari er funnin og tað eru fleiri orsøkir til tað, men nú eru vinnararnir funnir.
Eisini fingu vit eina áminning frá vp.fo í hesari vikuni og takk skulu teir hava fyri tað.
Ein dómsnevnd varð sett at meta um størstu hendingina. Nevndin varð mannað av Inga Samuelsen, journalisti á Portalinum, Poul Clementsen, reklamumanni og av Sonju Klein, presti.
Dómsnevndin var samd um at “Føðingin gekk ikki júst sum ætlað” hjá Fridu Solbjerg Augustinussen skuldi vinna. Harvið hevur Frida vunnið ein iPad.
Eisini varð lutakast um hin iPaddin og tað var Rúni Thomsen sum bleiv tann hepni vinnarin.
Portalurin ynskir Fridu og Rúna hjartaliga tillukku. Vinningarnir kunnu heintast á skrivstovuni hjá Portalinum á Bryggjubakka 16, Tórshavn.


text:
– Skattalættin hjá landsstýrinum og skattalættin og barnalættin hjá Klaksvíkar býráð gera samanlagt, at barnafamiljur í Klaksvíkar kommunu við lág- og miðalinntøkum fara at hava umleið 20.000 kr. meira eftir til egna nýtslu í 2016 enn tey høvdu í 2015.
Sum formaður í Trivnaðarnevndini Børn & Ung og sum partur av býráðssamgonguni fegnist eg um, at tiltøkini, sum bæði býráðssamgongan og landsstýrið seta í verk nú á nýggjárinum, veruliga fara at muna á botnlinjuni hjá barnafamiljunum her í Klaksvíkar kommunu.
Undirritaði hevur fingið útrokningar frá skattaserfrøðingi og býráðsumsitingini, sum vísa tvey dømi um barnafamiljur í Klaksvíkar kommunu, har annar hjúnafelagin vinnur 300.000 kr. og hin 200.000 kr. um árið. Í fyrra døminum hevur familja 3 børn og í tí seinna 2 børn í dagstovnaaldri.
Útrokningarnar, sum verða vísar her á síðuni, geva ta úrslit, at hesar barnafamiljurnar í Klaksvíkar kommunu netto fara at hava umleið 20.000 kr. meira eftir aftan á skatt í 2016, enn tær høvdu í 2015.
Fult í tráð við politikkin
hjá býráðsmeirilutanum
Heilt frá byrjan í hesum býráðsvalskeiðnum, sum nú lækkar ímóti endanum, løgdu vit í býráðsmeirilutanum eina miðvísa ætlan, sum vit nú so smátt eru byrjað at síggja góðu úrslitini av.
Vit vildu eitt nú:
· skapa fíggjarligan tryggleika fyri núverandi og komandi borgarar
· gjalda skuldina hjá kommununi niður
· geva skúlabyggingini hægstu raðfesting við at hækka játtanina til skúlabygging
· geva ein munandi lætta til barnafamiljurnar við at lækka foreldragjaldið
· økja um vinnuøkini í kommununi
· byrja eina bussleið fyri borgararnar í Klaksvíkar kommunu
Síðani hava vit í býráðsmeirilutanum sett avrik aftan fyri orð, tí øll omanfyri nevndu mál eru øll gjørd til veruleika – til frama fyri bæði verandi og nýggjar borgarar.
Ein týðandi partur av hesum er lættin til smábarnafamiljur, sum bæði gagnar verandi borgarum og gevur teimum, ið skulu flyta heim, møguleikan at velja Klaksvík, av fíggjarligum orsøkum. Hetta er við at skapa fólkavøkstur og eina sunna kommunu.
At enda vil eg ynskja øllum eini gleðilig jól og eitt av Harranum signað nýggjár.
Jóhann Lützen, formaður í trivnaðarnevndini børn & ung


text:
Agnar Frederiksen
14.12.2017 - 09:08
Ítróttur > Ítróttur > Hondbóltur
Hálvfinalurnar í HM hjá kvinnum verða leiktar í morgin, og talan verður um hálvfinalur har Norðurlond eru umboðað í báðum.
Svøríki og Frakland tryggjaði sær pláss í hálvfinaluni mikudagin, og í gjárkvøldið vóru tað Holland og Norra, ið vunnu sær sæti millum tey bestu fýra. Holland vann 30-26 á Kekkia, og Norra hølvaði russisku bjørnina av. Norra, ið verjir EM-heitið, vann heili 34-17.
Norra er framvegis favorittur at vinna kappingina, men lagt er upp til tvær spennandi hálvfinalur. Holland og Norra spæla kl.16.30, og Svøríki og Frakland bresta saman kl.19.45.


text:
Tß i tekstur verur rŠttlisin, ber til at leggja or aftur at egnum orabˇkum vi at velja F°j til ordbog. Hesi orini vera sÝan rokna sum rŠtt stava og vera eisini sett fram sum uppskot, tß i komi verur til eitt skeivt stava or.
Um eitt or Ý br˙karaorabˇkini byrjar vi stˇrum bˇkstavi, roknar rŠttstavarin vi, at ori altÝ eigur at skrivast vi stˇrum.
═ Word ber til at rŠtta eina br˙karaorabˇk vi at velja Brugerordb°ger undir stillingum. Hetta vÝsir ein lista vi br˙karaorabˇkum. Flyt til orabˇkina, sum skal rŠttast, og klikk ß Rediger. ═ Word 2000 verur br˙karaorabˇkin opna sum eitt skjal Ý Word, mean nřggjari ˙tgßvur hava eitt serligt vindeyga til at arbeia vi br˙karaorabˇkum.
Undir listanum vi orabˇkum stendur fulla navni hjß fÝluni sum inniheldur br˙karaorabˇkina. Hetta er ein vanlig tekstfÝla vi einum ori ß hv°rjari reglu. Ein br˙karaorabˇk kann flytast yvir ß eina ara teldu, vi at avrita hesa fÝluna. ═ donskum Office-˙tgßvum eitur hon vanliga BRUGER.DIC og Ý enskum USER.DIC.
Er vindeyga ikki nˇg breitt, til at alt fÝlunavni sŠst, ber til at finna ˙t av hv°rji mappu fÝlan liggur Ý vi at klikkja ß Ny...-knappin. So verur eitt vindeyga opna Ý somu mappu sum fÝlan liggur.
Ta sama kann so gerast ß telduni sum fÝlan skal flytast yvir ß fyri at vita hvar hon skal leggjast.


text:
Suðurkoreanskar konur verða tær fyrstu í heiminum, sum í miðal verða eldri enn 90 ár í árinum 2030. Tað vísur ein kanning hjá Imperial College í London. Kanningin er gjørd í 35 ídnaðarlondum.
Her er eitt enskt tíðindaskriv um kanningina
Her er øll kanningin í The Lancet
Her lýsir Hagstovan lívsævið hjá føroyingum
Uppgávur:
Hvat er lívsævi?
Hvussu leingi liva menn og kvinnur í miðal í Føroyum?
Hvussu leingi liva menn og kvinnur í miðal í Norðurlondum?
Hvørji eru tey 35 ídnaðarlondini, sum eru við í kanningini?
Nær var Imperial College stovnað?
Nær byrjaði tíðarritið The Lancet, og bendir nakað á, at tað er ein eftirfarandi kelda?


text:
Granskingarnevndin hevur á fundi 18. mai játtað stuðul til 12 nýggjar granskingarverkætlanir. Tilsamans eru játtaðar 7.480.945 kr. til verkætlanir á økjunum tøkni, mentan, náttúra og náttúrutilfeingi, matur, samfelag og heilsa, upplýsir Granskingarráðið.
42 umsóknir vóru um stuðul, og søkt varð um í alt 37 mill. kr.
Stuðul er latin átta ph.d.-verkætlanum og fýra øðrum verkætlanum. Seks kvinnur og seks menn eru verkætlanarleiðarar. Hesi arbeiða á stovnum og fyritøkum í Føroyum, Danmark og Stóra Bretlandi
Yvirlit yvir allar umsóknir, sum hava fingið játtað stuðul kann síggjast inni á heimasíðuni hjá Granskingarráðnum, gransking.fo
Mynd av Granskingarnevndini: Gransking.fo


text:
Undir heitinum Børn hava eisini rætt kanst tú nú lesa alt um barnarættindasáttmálan á nýggjari temasíðu á Snar. Tilfarið er blivið til í samstarvi við Løgtingsins Umboðsmann og Barnabata, upplýsa tey á Námi.
Barnarættindasáttmálin hjá ST er frá 1989. Føroyar skrivaðu undir sáttmálan í 1992. Tað merkir, at myndugleikarnir í Føroyum, t.e. kommunur, barnaverndir, politi, skúlar, o.s.fr., skulu halda tað, sum stendur í honum.
Hóast øll børn í heiminum hava fingið ein Barnarættindasáttmála, verða rættindi hjá børnum ikki altíð vird, heldur ikki í Føroyum. Løgtingið hevur tí gjørt av, at aftaná 1. oktober í 2014 skal Løgtingsins umboðsmaður hava eitt serligt eftirlit við, at føroyskir myndugleikar halda rættindini hjá børnum og ungum.
Børn og ung skulu sleppa at taka lut og siga sína meining, soleiðis at øll børn, sum vaksa upp í Føroyum, hava møguleika fyri at hava tað trygt og gott í uppvøkstrinum.
Barnarættindasáttmálin er ein altjóða sáttmáli. Hetta er eitt slag av lóg, sum tey flestu lond hava góðkent skal vera galdandi í teirra egna landi. Í Barnarættindasáttmálanum eru týdningarmiklar reglur um rættindi hjá børnum. Barnarættindasáttmálin er galdandi fyri øll børn og ung undir 18 ár uttan mun til kyn, húðalit, mentan ella átrúnað.
Temasíðan Børn hava eisini rætt sæst HER


text:
Tað er eitt sindur torført at meta um hvussu væl tað gongur hjá gentunum í Finnlandi, av tí at tilmeldingartíðirnar mest sannlíkt allar eru roknaðar út í frá tíðum svomnar í 25 metra hyli (meðan tey í Tampere svimja í 50 metra hyli), og tað ikki er til at siga hvussu skjótt hesar gentur kunnu umstilla seg til at svimja skjótt eisini á langbana.
Men teir 1:07.91 hjá Poulu Mohr úr Fuglafirði ljóða bara heilt gott, líka mikið um roknaða tilmeldingartíðin var 1:05.78. Helena Sævarsdóttir úr Vági er nokk eitt sindur meira skuffað, av at svimja teir 100 frí í tíðini 1:11.40, har hon vanliga plagar at vinda burtur úr Poulu.